《偈五首 其三》
宋代·释法顺

鸡啼晓月，狗吠枯椿。只可默会，难入思量。看不见处，动地放光。

说不到处，天地玄黄。抚城尺六状纸，元来出在清江。

分明话出人难见，昨夜三更月到窗。

作者简介：释法顺（一○七六～一一三九），俗姓文，绵州魏城（今四川绵阳）人。住抚州白杨寺。为南岳下十五世，龙门佛眼清远禅师法嗣。高宗绍兴九年卒，年六十四。《嘉泰普灯录》卷一六、《五灯会元》卷二○有传。今录诗七首。